નિરીશ્વરવાદ હવે ફેલાવા માંડ્યો છે. ચાર્વાક પછી બુદ્ધ મહાવીર નિરીશ્વરવાદી હતા. પણ બુદ્ધને એમના ભક્તોએ ઈશ્વર બનાવી દીધા. એવું મહાવીરને જૈનોએ ભગવાન મહાવીર બનાવી દીધા. બંને સમકાલીન હતા. નાનકડા બિહારમાં ફર્યા કરતા હતા. લગભગ બિહાર બહાર ગયા નથી. એટલું બધું ફરતા, વિહાર કરતા કે વિહારમાંથી તે પ્રદેશનું નામ બિહાર થઈ ગયું. બંને એકબીજાને કદી મળેલા નહિ. દસ દસ હજાર શિષ્યોના ટોળા સાથે ફરતા પણ કદી એકબીજાને મળેલા નહિ, છે ને અચરજની વાત? જરૂર લાગી નહિ હોય કે પછી મારું સત્ય જ સત્ય એવું હશે?